NVG besluit oor Malema se skietery by saamtrek | Maroela Media
NVG besluit oor Malema se skietery by saamtrek
Julius Malema, leier van die EFF. (Foto: Jonisayi Maromo/ANA)
Die Nasionale Vervolgingsgesag (NVG) het bevestig dat hy 'n besluit geneem het oor of hy Julius Malema, die leier van die EFF, gaan vervolg of nie op 'n klagte dat hy skote in die openbaar afgevuur het.
Wát die besluit is, wil die NVG egter nie bekend maak nie.
Die burgerregtegroep AfriForum het in Julie vanjaar gesê hy maak gereed om die hof te nader met 'n aansoek om die NVG te dwing om 'n besluit te neem.
Die organisasie het in Augustus verlede jaar 'n klagte by die polisie teen Malema ingedien, nadat hy by die EFF se verjaardagvieringe in Mdantsane in die Oos-Kaap skote met 'n aanvalsgeweer afgevuur het.
Meer as 'n jaar ná die voorval, is weinig vordering nog met die saak gemaak.
Luxolo Tyali, woordvoerder van die NVG in die Oos-Kaap, het bevestig dat die vervolgingsgesag wél tot 'n besluit gekom het.
"Daar is sekere opdragte waaraan die ondersoekbeampte moet voldoen voordat ons besluit bekend gemaak word. Ons sal 'n verklaring uitreik sodra dit gepas is om dit te doen," het Tyali aan Maroela Media gesê.
Ian Cameron, hoof van gemeenskapsveiligheid by AfriForum, het gesê die organisasie het geen terugvoer oor die NVG se besluit gekry nie, al het AfriForum die aanklagte aanhangig gemaak.
News24 het berig die NVG het eers die kwessie met Malema self bespreek en dat hy glo gevra is om 'n waarskuwingsverklaring af te lê.
"Ons dink dit is dubbele standaarde dat Malema eerste ingelig word, maar dat AfriForum, wat die klaer in dié geval is, nog geen terugvoer gekry het nie," het Cameron gesê.
AfriForum Julius Malema Nasionale Vervolgingsgesag
Minister reageer op oproepe om doodstraf
Omstrede SA ambassadeur in Nederland bedank
Maar oor 'n vlag se tweet kan ons BAIE vinnig reageer en 'n besluit maak, wetgewing in die land is 'n sirkus
Hy gaan niks oorkom soos gewoonlik
Dubbel standaarde glo hier gaan niks van kom Afriforum sal moet help
Dit wil voorkom asof NVG eers kyk of die ding nie eers weg gaan nie , nou gebruik hulle verskillende maniere . Hoekom wil hulle eers met malema praat , om vir hom te se wat hy moet doen en se om almal om die bos te ly ? Die arme boer wat met sy eie trekker in sy eie werkershuis op sy eie plaas in gery het sit nou nog in die tronk sonder borg , malema is nog n vry man op straat en jaag nogsteeds net aan . Wat se tipe beeld is dit wat die SA… Lees meer »
As ek NVG sien dan sien ek nog belasting geld rol.Wat se reg het malema om te doen en se net wat hy wil.In die saak gaan hy niks oorkom nie dit is duidelik omdat hulle hom eers genader het en hy verseker vir hulle gese het wat om te doen.